**Instruks for kapillær blodprøvetagning**

|  |  |
| --- | --- |
| **Skabelon udarbejdet af: National arbejdsgruppe****Skabelon tilpasset af:**  | **Gyldighedsperiode: xx-xx-xxxx**  |
| **Godkendt af: xx-xx-xxxx** | **Seneste revision: xx-xx-xxxx** |

|  |  |
| --- | --- |
| **Målgruppen**  | Den gruppe sygeplejersker, som kommunen beslutter instruksen skal gælde for. Ledelsen i den enkelte kommune beslutter, om sygeplejersken må delegere til andre faggrupper, og instruksen dermed også skal gælde for denne gruppe.  |
| **Formål** | Sikre at sygeplejersker måler kapillære blodprøver patientsikkert og på korrekt indikation. |
| **Afgrænsning** | Instruksen omhandler udelukkende kapillær blodprøvetagning af:* blodsukker (BS)
* infektionstal (CRP)
* blodprocent (HGB)
 |
| **Ansvar** | Sygeplejerske kan på eget initiativ og ansvar vurdere, hvornår en klinisk undersøgelse skal suppleres med udtagning af en kapillærblodprøve. Ved udtagning forstås ordination af kapillærblodprøver og samt den konkrete blodprøvetagning. Sygeplejersken skal være bekendt med normale referenceværdier og reagere relevant herpå.Det er ledelsens ansvar at organiserer arbejdspladsen på en måde, at sygeplejerskerne er i stand til at udføre målingen fagligt forsvarligt og patientsikkert.Her kan angives om opgaven kan delegeres til en anden faggruppe.Sygeplejersken er i henhold til autorisationslovens § 17 forpligtet til at udvise omhu og samvittighedsfuldhed ved udøvelse af deres virksomhed.Ved udøvelsen af det forbeholdte virksomhedsområde er det afgørende, at sygeplejersken har de nødvendige faglige kvalifikationer til at vurdere indikationer/kontraindikationer og til at identificere samt håndtere eventuelle komplikationer. Pligten til at udvise omhu og samvittighedsfuldhed indebærer desuden, at sygeplejersker ikke må påtage sig opgaver, som de ikke er i stand til at udføre forsvarligt. En sygeplejerske har således pligt til at afvise at udføre en behandling, hvis behandlingen ikke er patientsikkerhedsmæssig forsvarlig.Det vil fortsat være borgerens egen læge eller behandlende læge, som har det overordnede behandlingsansvar og lægger behandlingsplaner for borgerne. Borgerens egen læge eller behandlende læge skal orienteres i relevant omfang. For yderligere detaljer henvises til bilaget vedrørende den konkrete kapillærprøve. |
| **Samtykke og information**  | Sygeplejersken skal før blodprøvetagning informere borgeren og indhente samtykke. Er borgeren ikke habil, skal der indhentes informeret samtykke hos den, som varetager borgerens helbredsmæssige interesser.  |
| **Indikation og** **anvendelsesområde** | Sygeplejersken kan måle kapillære blodprøver i følgende situationer:* Ved akut forandring i borgers tilstand, hvor en blodprøve kan bidrage til udredning og iværksættelse af relevant behandling
* Ved en akut og/eller kronisk tilstand, hvor der er behov for svar inden for kort tid
* Ved behov for opfølgning på iværksat behandling
 |
| **Kontraindikation** | Der skal ikke måles kapillære blodprøver, hvis lægen har ordineret, at der ikke skal foretages yderligere udredning eller behandling.Den kapillære blodprøve må ikke måles fra et inficeret eller ødematøst område samt i eller tæt på et sår. |
| **Procedure**  | Indsæt link til lokal procedure eller fx VAR Healthcare. Til inspiration se bilag.Kapillærblodprøver foretages primært på siden af fingerspidsen på lang- eller ringfinger, men kan også måles i øreflip.Fremgangsmåden afhænger af, hvilket udstyr der er tilgængeligt i enheden og lokale instrukser. |
| **Fejlkilder** | Fejlkilder ved kapillær prøvetagning:* Vand eller desinficering af patientens finger kan fortynde bloddråben og medføre falske resultater. Ved evt. vask eller desinficering skal fingeren tørre helt
* Hæmolyse på grund af voldsom pressen for at få blodet ud
* Kontaminering med vævsvæske på grund af for hård klemning for at få blodet ud
* For lidt prøvemateriale, fx på grund af for kolde fingre/hænder.
 |
| **Kvalitetssikring af prøveudstyr** | Her skal det fremgå, hvordan udstyret kvalitetssikres, herunder hvordan udstyret kalibreres. |
| **Handling og lægekontakt** | Sygeplejersken, der ordinerer blodprøven, har ansvar for at fortolke og rettidigt følge op på blodprøvesvaret. Sygeplejersken skal kun ordinere og udtage blodprøver, som vedkommende selv kan følge op på, eller hvor der sker opfølgning ved kontakt til den behandlingsansvarlige læge. Retningslinjer for, hvornår sygeplejersken skal orientere den behandlingsansvarlig læge, fremgår af bilag til den konkrete kapillærprøve.  |
| **Dokumentation** | Sker i overensstemmelse med de kommunale retningslinjer vedr. dokumentation og vejledning om journalføring. |
| **Referencer** | [Praktiske aspekter ved hudpunktur – ”kapillærprøver”.](https://www.varportal.dk/portal/content/9170/18) Hentet fra VAR Healthcare den 01.04.2024Vejledning om sygeplejerskers forbeholdte virksomhedsområde (VEJ er i øjeblikket i intern høring i arbejdsgruppen)[Bekendtgørelse om sygeplejerskers forbeholdte virksomhedsområde og orientering af patientens egen eller behandlende læge](https://www.retsinformation.dk/eli/lta/2024/576). Hentet den 18.06.2024 fra Retsinformation.Referencer til de konkrete kapillærprøver fremgår af de tilhørende bilag. |